***Ляднёва Юлiя Аляксандраўна,***

***студэнтка 2-га курса факультэта пачатковай і музычнай адукацыі***

***УА “Магілёўскі дзяржаўны ўніверсітэт імя А.А. Куляшова”***

**ТЭМА:** «Хай снег, хай мароз — у вясновым падлеску красуюць блакітныя кветкі — пралескі» (П. Грынчанка, А. Церашкова). Ф. Рамашка. «Першы колер вясны»; В. Вярба. «Пралеска» (урок літаратурнага чытання ў ІІ класе школ з рускай мовай навучання).

**ЗАДАЧЫ**: пазнаёміць з вершам В. Вярбы «Пралеска»” і апавяданнем Ф. Рамашкi «Першы колер вясны»; выпрацоўваць навык выразнага чытання, пашыраць слоўнікавы запас вучняў; выхоўваць каштоўнаснае стаўленне да прыроды.

**ТЫП УРОКА**: камбінаваны.

**МЕТАДЫ**: слова настаўніка, гутарка, работа з падручнікам, самастойная праца.

**ФОРМЫ РАБОТЫ:** франтальная, індывідуальная.

**АБСТАЛЯВАННЕ**: падручнік, музыка, фотаздымкi першацветаў, слоўнiк, крыжаванка, малюнак пралескi для правядзення рэфлексіі (па колькасці вучняў).

ХОД УРОКА

**І. Арганізацыйны момант.**

**Настаўнік**. Добры дзень, дзеці! Давайце ўсміхнемся і падарым сваю ўсмешку адзін аднаму. З гэтым цудоўным настроем мы пачынаем наш урок.

**ІІ. Праверка дамашняга задання.**

**Настаўнік.** Дома вам трэба было падрыхтаваць выразнае чытанне на памяць верша Я. Коласа «Песня аб вясне».

Арганізуецца чытанне верша «Песня аб вясне».

**ІІІ. Маўленчая размінка.**

Настаўнік чытае верш, запісаны на дошцы:

“Ручаёк”

- Ручаёк, ручаёк, ты адкуль з’явiўся?

- Я здалёк, я здалёк - з воблачка спусцiўся.

- Ручаёк, ручаёк, а куды бяжыш ты?

- На лужок, на лужок, сонечны, квяцiсты.

**Настаўнік.** Прачытайце верш, выразна вымаўляючы кожнае слова.

Пра каго гаворыцца ў вершы?

Адкуль зьявiўся ручаёк?

Чаму ён спусцiўся з воблачка?

Куды бяжыць ручаёк?

Прачытайце словы у якiх 2 склады, 3 склады.

Прачытайце словы з памяншальна-ласкальным значэннем.

Прачытайце пытальныя сказы с патрэбнай iнтанацыяй.

Вучні чытаюць верш усе разам, пасля прачытайце па ролях (дзяўчынкi – хлопчыкi).

**IV. Вывучэнне новага матэрыялу.**

1. **Паведамленне тэмы ўрока.**

**Настаўнік.** А зараз я прапаную вам апынуцца ў царстве маладой вясны. Заплюшчыце вочы і ўявіце, што вы знаходзіцеся ў лесе. Услухайцеся ў музыку, якая будзе гучаць. Які настрой будзе выклікаць у вас пачутае? (*муз. суправаджэнне П.І. Чайкоўскі - Красавiк "Пралеска")*

**Настаўнік.** Давайце з дапамогай нашага слоўніка настрою вызначым, якія эмоцыі выклікала ў вас вясенняя музыка?

**Слоўнік настрою:**

*вясёлыя*

*сумныя*

*радасныя*

*маркотныя*

*выдатныя*

*невясёлыя*

- Напэўна, радасны і вяселы настрой ўзнікае ад таго, што мы з вамі ведаем пра наступленне самай чароўнай пары года – вясны. Пасля доўгага зімовага сну прачынаецца прырода. Побач з намі шмат дзівоснага. Трэба толькі прыгледзецца і прыслухацца — і вы пачуеце, як размаўляюць ветрык, рачулка, сонейка, дрэвы і кветкі. Аб сваёй роднай прыродзе людзі пішуць вершы, ствараюць карціны і музыку. Чароўнасць вясенняй прыроды прыцягвае. Мастак размаўляе з намі з дапамогай фарбаў. Кампазітар – таксама мастак, толькі ён малюе асаблівымі музычнымі фарбамі. Музыка таксама можа перадаваць фарбы, гукі, настрой прыроды. А пісьменніка і паэта можна назваць мастаком слова. Сёння мы пазнаёмімся з двума выдатнымі творамі – апавяданнем Фамы Рамашка «Першы колер вясны» і вершам Веры Вярба «Пралеска».

**2. Знаёмства з творам Фамы Рамашка** **«Першы колер вясны»**

***Падрыхтоўка да ўспрымання твора.***

**Настаўнік.** Зараз я прачытаю твор «Першы колер вясны», а вы ўважліва паслухайце і адкажыце на пытанне: якi колер першы?

***Чытанне твора настаўнікам, праверка першаснага ўспрымання.***

Настаўнік чытае апавяданне, пасля чаго прапануе вучням пытанні:

Дык якi колер першы? Растлумачце, чаму.

Якiя прыкметы вясны апiсаны?

Што было блакiтнага колеру? Пералiчыце.

Чаму у вясны голас, як званочак?

***Слоўнікавая работа (пераклад на рускую мову).***

**Настаўнік.** Што значыць “кавалачкі неба”? (*кусочки неба*). Як вы разумееце слова “сцяжынка”? (*тропинка*). А як мы перакладзём слова “прыжмурыла”? (*прищурила*).

Вучні знаходзяць у тэксце сказы з вывучанымі словамі і зачытваюць іх.

***Чытанне і аналіз твора вучнямі.***

Вучні чытаюць твор па ролях.

**Настаўнік**. Зараз мы з вамі будзем удзельнічаць у гульні “Будзь уважлiвы”.

Падрыхтованы вучань чытае тэкст, наўмысна замяняючы некаторыя словы iншымi. Вы сочыце i выпраўляеце памылкi.

Першы колер **зiмы**

 Прыгрэла **сонца**. Пасыпаўся з галінак дрэў калючы **снег**. Неба стала **сiняе-сiняе**. — Дзінь-дзінь-дзінь, — закапалі кропелькі з ледзяша, які звісаў **з даху**. Адна кропелька, другая, **пятая**. Блакітныя, бы кавалачкі **стужкi**. Ды і сам лядзяш **халодны**. Зірнула **Аленка** на снег. I ён блакітны. I дрэвы блакітныя. I нават сцяжынка. Прыжмурыла дзяўчынка вочы і **кажа**:

— **Татачка**, чаму ўсё стала блакітнае?

— Гэта, дачушка, **галоўны** колер вясны, — адказала мама.

— **Вясна** канчаецца! **Вясна** канчаецца! — узрадавалася Алеська.

**V.** **Фізкультхвілінка “вясна”.**

**Настаўнік**. (вучні ўслед за настаўнікам выконваюць адпаведныя рухі).

Прачынаецца сонейка. Яно пускае свае вясёлыя промнi. Вецер гойдае галiнкi дрэў. На рэчцы крыгаход. Iдзе дожджык. У небе зайграла вясёлка. Ветрык патыхае. Птушкi ляцяць з выраю.

**VI. вывучэнне новага матэрыялу (працяг).**

**3. Знаёмства з вершам Веры Вярба «Пралеска».**

***Падрыхтоўка да ўспрымання твора.***

**Настаўнік**.Сёння на ўрок я прынесла фотаздымак першацвета (дадатак 1). Адгадаўшы маю загадку, вы даведаецеся, як завецца гэта кветка:

*З-пад снегу выйшла,*

*Расцвіла,*

*І так,*

*Што аж зіма ўцякла. (Пралеска)*

**Настаўнік**. Паглядзiце на фотаздымкi и адкажыце, якi колер мае пралеска? Пралеска таксама першы веснік вясны, блакiтнага або белага колеру. Расцвітае яна вельмі рана, амаль адразу пасля таго, як растане снег. Расце пралеска на лясных палянах i ў светлых лясах.

Якія першацветы вы яшчэ ведаеце? (*Дзеці разглядаюць фотаздымкі кветак на дошке і называюць іх. Настаўнік дапамагае правільна назваць кветкі: падбел, кураслеп, медуніца.)* (дадатак 2)

Кветкі нельга рваць! Букеты першацветаў хутка вянуць. Зрываючы кветку, вы можаце пашкодзіць усю расліну, і яна загіне. На месцы кветачак утвараецца насенне. А з насення вырастаюць новыя расліны. Салодкім нектарам першацветаў ласуюцца насякомыя ранняй вясной.

***Чытанне верша настаўнікам, праверка першаснага ўспрымання.***

**Настаўнік**. Спачатку я вам прачытаю верш, а вы паслухайце і адкажыце, які настрой ён у вас выклікаў (вучні слухаюць і выказваюць меркаванні).

***Слоўнікавая работа (праца са слоўнікам).*** Вучні знаёмяцца з вымаўленнем і значэннем слова “пярына”.

***Чытанне і аналіз верша вучнямі.***

Вучні чытаюць верш спачатку самастойна, пасля па страфе ўслых.

**Настаўнік**. Дзе расцвiла пралеска? Якiя раслiны паказаны як жывыя icтоты? Што значыць “бярозы спалi на ўзлеску”, “узняла галоўку”? Чаму пралеска поводзiла сябе нясмела? Што яна бачыла вакол сябе? З чым сонца параўноўвае пралеску? З чым сонца вiтае кветачку? Што зашапталi бярозы? Якi вывад зрабiла елка?

**Настаўнік**. Зараз паспрабуем чытаць верш такім чынам: адзін радок чытаю я, другі – вы ўсе разам.

**VII. падвядзенне вынікаў.**

**Настаўнік**. Калі вы былі ўважлівыя на ўроку, то лёгка разгадаеце крыжаванку (намалявана / вывешана на дошцы).



|  |  |  |  |  |
| --- | --- | --- | --- | --- |
|  |  |  |  | 4 |
|  |  |
| 1 |  |  | 5 |  |  |  |  |  |  |  |  |  |
|  |  | 6 |  |  |  |  |
| 2 |  |  |  |  |  |  |  |  |
|  |  |  |  |  |  |  |  |  |
|  |  |  |
|  |  |  |  |  |  |
|  |  |  |  |
| 3 |  |  |  |  |  |  |

Пытанні па вертыкалі:

1.Вера Вярба – аўтар верша “…” *(Пралеска)*

4.Перакладзiце на беларускую мову слова “тропинка”. (*сцяжынка*)

6.Якая пара года перад вясной? (*зiма*)

Пытанні па гарызанталі:

2.Якi колер пануе ў гэтых двух творах? (*блакiтны*)

3.Якi першацвет мае жоўты колер? (*падбел*)

5.Хто быў галоўнай асобай у апавяданнi “Першы колер зiмы”? (*дзяўчынка*)

**Настаўнік.** Давайце яшчэ раз скажам, чаму мы павінны шанаваць першацвенты. Які з вывучаных намі твораў вучыць нас гэтаму? (адказы вучняў).

**VIII. Рэфлексія.**

**Наста****ўнік**. Зараз я раздам вам малюнак пралескi (дадатак 3). Калi ваша праца была лёгкай, натхнёнай, радаснага настрою, то размалюйце кветку ў блакiтны колер. Калi ж ваша праца была стараннай, сур’ёзнага роздуму, то пакіньце белага колеру. Зафарбуйце малюнак, які адпавядае вашай працы на ўроку, і прымацуйце яго на дошку.

***Ацэнка дзейнасцi вучняў на ўроку.***

**IX. Дамашняе заданне.**

- Я думаю, што сённяшняе падарожжа ў гэтую дзіўную і прыгожую пару года пакінула ў вашых сэрцах радасць і захапленне. Вашым дамашнім заданнем будзе – навучыцца выразна чытаць верш “Пралеска”.

|  |  |
| --- | --- |
| Дадатак 1 | Дадатак 2 |
|  | ПАДБЕЛ | КУРАСЛЕП |
| МЕДУНIЦА | Дадатак 3 |